cyanic-selkie/wikianc huggingface dataset:
Mikrokompiuteris
Istorija
1976 metais buvo įkurta kompanija „Apple Computer“ gaminusi mikrokompiuterių seriją Apple, o dabar tiekianti Macintosh.
1981 buvo sukurtas dabartinio labiausiai paplitusio asmeninio kompiuterio pradininkas. Jį pristatė kompanija IBM. Ji įrodė, kad mikrokompiuteris gali būti sėkmingai panaudotas ir netgi būtinas verslo srityje. Dėl šitos priežasties mikrokompiuterių plitimas stipriai padidėjo.
Iš tikrųjų yra ir kitokių, ne vien tik mechaninio dydžio, kriterijų, pagal kuriuos kompiuteriai skirstomi į kategorijas. Vienas iš labiausiai paplitusių – kompiuterio žodžio (celės) dydis. Jei didieji kompiuteriai turėjo 30 ar net 40 ir daugiau bitų dydžio žodžius, kurie buvo apdorojami vienos operacijos metu, mini – prasidėjo nuo 12 (PDP-8) ir vėliau nusistovėjo 16 bitų taisyklė. Mikrokompiuterai paprastai buvo 8 bitų žodžio, nes juose montuojami mikroprocesoriai apdorodavo kaip tik tokio dydžio žodžius.
262 m.
262 m. buvo nekeliamieji metai, prasidedantys trečiadienį pagal Grigaliaus kalendorių.
Švėkšnos evangelikų liuteronų bažnyčia
Istorija
Pirmoji liuteronų bažnyčia pastatyta 1819 m. (kur dabar yra Šv. Florijono paminklas), bet 1856 m. ją nusiaubė gaisras. Dabartinė bažnyčia pastatyta 1867 m., 1913 m. perdengtas stogas skarda, 1930 m. atliktas išorės remontas, perstatytas bokštas. 2005 m. bažnyčios stogo dešinioji pusė, nuniokojus uraganui „Ervinui“, naujai apskardinta.
Net ir angelai valgo pupas
Net ir angelai valgo pupas  – 1973 m. sukurta veiksmo komedija, kurioje pagrindinį vaidmenį sukūrė Badas Spenceris.
Juosta laimėjo „Golden Screen“ apdovanojimą 1974 m.
Turinys
thumb|185px|left|Scena iš filmo 1920-ieji. Imtynininkas Čarlis, pravarde Mistikas, nepaklūsta mafijos boso Andželo nurodymui pralaimėti iš anksto sutartą kovą ir dabar priverstas slapstytis nuo jo žmonių. Jį gelbsti tai, kad ringe Mistikas visada kovoja su kauke ir nusikaltėliai nėra matę jo veido.
Avantiūristas Sonis, matęs Mistiką persirengimo kambaryje ir žinantis kaip jis atrodo, pasiūlo jam būdą užsidirbti pinigų: eiti tarnauti gangsteriais pas Andželą. Pamatę šio žmones jiedu sukelia muštynes su policininkais ir taip atkreipia į save dėmesį. Išlaikę Andželo išbandymus, Čarlis su Soniu priimami į tarnybą, tačiau čia jiems nesiseka: pasiusti į kazino išspręsti kilusių problemų sumuša ten apsilankiusį senatorių O‘Riordaną, o gavę užduotį surinkti duoklę italų kvartale nieko nepeša ir dar patys duoda pinigų vargstantiems.
Po tokių nesėkmių draugai nutaria atimti pinigus iš duoklę kitam mafijos bosui renkančių reketininkų, tačiau, patys to nežinodami, pradeda gaujų karą, į kurį įsitraukia ir policija.
Brochymena
Brochymena – skydblakių (Pentatomidae) šeimos blakių gentis.
Suaugusių blakių ilgis – 12-15 mm. Tiek lervos, tiek suaugusios blakės yra pilkos, plieno spalvos su baltais taškais ar dėmėmis. Kiaušinėliai balti, perlo spalvos, ovalūs, apie 1 mm ilgio, sudedami ant šakelių mažomis grupėmis. Plėšrios. Dažniausiai šios blakės yra randamos ant medžių, vaismedžių ir krūmokšnių. Čia jos medžioja vikšrus, vabalus, amarus ir kitus minkštakūnius vabzdžius. Kietu straubliuku perduria aukas ir siurbia jų syvus. Per metus būna 1 generacija. Žiemoja suaugėliai.
Rūšys:
Sičė
Sičė  – kaimas Lenkijos šiaurės rytuose, Nužeco Stacjos valsčiuje, Semiatičės apskrityje, Palenkės vaivadijoje. Kaimas yra apie 7 km į pietvakarius nuo Nužec Stacjos, apie 10 km į rytus nuo Semiatičės ir apie 77 km į pietus nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. Kaime yra Sičės geležinkelio stotelė. Per kaimą eina vaivadijos kelias Nr. 25px|DW658.
Keružinis migdolas
Keružinis migdolas (Prunus tenella) – erškėtinių (Rosaceae) šeimos, slyvų (Prunus) genties augalas. Auga Rytų Europos ir Vakarų Sibiro stepėse, Kaukaze, Vakarų ir Vidurinėje Azijoje.
Tai lapus metantis 5–7 m aukščio krūmas. Lapai paprastieji, linijiškai lancetiniai arba plačiai elipsiški, tamsiai žali. Žiedai dideli, ryškiai rausvi, žydi anksti pavasarį, skleidžiantis lapams. Vaisius – plaukuotas kaulavaisis.
Visos augalo dalys nuodingos. Vaisių kauliukai naudojami liaudies medicinoje. Keružinis migdolas dažnai auginamas kaip dekoratyvinis augalas. Atsparus sausrai, apkarpymui. Lietuvoje auginamas miestų želdynuose.
Elektrėnų marios
Elektrėnų marios – dirbtinis specialiosios paskirties vandens telkinys Elektrėnų savivaldybėje, į pietus nuo Elektrėnų. Susiformavo užtvenkus Strėvos upę (Nemuno intakas) 40,8 km nuo jos įtekėjimo į Kauno marias. Marių vanduo naudojamas šiluminės Lietuvos elektrinės aušinimui. 2000 m. pastatyta 150 kW galios mažoji Elektrėnų HE.
Geografija
Elektrėnų marios užima 1240 ha plotą. Ilgis šiaurės-pietų kryptimi 10,6 km, plotis iki 3,1 km. Didžiausias gylis siekia virš 30 m (giliausia vieta – buvusiame Jagudžio ežere). Šiaurinė tvenkinio dalis ežerinės kilmės, pietinė – upinės. Šiaurinės dalies plotas 1134 ha, ilgis 5,3 km, didžiausias plotis 3,1 km. Altitudė 94,9 m. Rytiniai ir šiauriniai krantai statūs, aukšti, o vakariniai – lėkšti, vietomis pelkėti. Pietinės dalies plotas 215 ha, ilgis 5,6 km, didžiausias plotis 0,9 km. Krantai žemi. Apie 80 % visų tvenkinio krantų yra ardomi. Atabradas siauras, smėlingas ir žvyringas, dugnas padengtas įvairių rūšių moliu. Dugno reljefas labai sudėtingas. Mariose yra 18 salų, kurių bendras plotas 50,5 ha.
Prie Elektrėnų marių esančios gyvenvietės: Elektrėnai, Stančikai, Geibonys, Šarkinė, Peliūnai, Karkučiai, Pastrėvys, Senosios Kietaviškės.
Turizmas
thumb|Vandens sportas Elektrėnų mariose. Elektrėnų marios yra pamėgta burlentininkų vieta, nes aplink jas nedaug miškų, vandens lygis yra aukštesnis negu natūraliuose ežeruose, o tai sąlygoja stipresnį ir lygesnį vėją virš marių vandens, nei kituose ežeruose. Be to, dėl elektrinės veiklos Elektrėnų mariose ledas nutirpsta anksčiau nei kituose didesniuose vandens telkiniuose, o vėliau vandens temperatūra būna keletu laipsnių aukštesnė nei ežeruose.
Istorija
thumb|245px|Elektrėnų marių vaizdas nuo kranto alt=Elektrėnų marių priešistorė|miniatiūra|Vietovė 1936m prieš susikuriant Elektrėnams ir užtvenkiant Strėvos upę. Elektrėnų marių priešistorė Elektrėnų marios (1289,6 ha tvenkinys) sukurtos 1961–1962 metais užtvenkus Strėvos upę šiluminės elektrinės reikmėms. Po vandeniu atsidūrė Perkūnkiemio, Anykštų, Lekavičių, Raistinės, Šarkinės ir kiti kaimai, iš kurių buvo perkelta virš 140 sodybų. Taip pat buvo paskandinti aštuoni ežerai ir ežerėliai, senosios salos, tarp jų ir Gandrų kolonija, didžiausia baltųjų gandrų keliauninkų tėvonija Europoje. Išryškėjo naujos salos: Didžioji, Baublių, Garnių, Kirų, Miškinė, Žalioji, Kalvotoji.
Tvenkinys apėmė šiuos ežerus:
Šaltiniai
Knyga „Elektrėnai“, Vilnius, Jandrija, 2006 m.
Dalia Tamulevičiūtė
Dalia Tamulevičiūtė:
Vainuto miškai
Vainuto miškai – miškų masyvas Lietuvoje, Šilutės rajono šiaurės rytuose, 1,5 km nuo Vainuto. Plotas – 16,5 km². Susideda iš Vainuto miško ir Vainuto–Kūtymų miško. Priklauso Šilutės miškų urėdijos Vainuto girininkijai.
Paviršius lygus, būdingi velėniniai jauriniai glėjiški, vietomis glėjiniai priemoliai ir priesmėliai. Per miškus teka Šyšos intakas Šustis su Nibrine. Taip pat miške yra Šyšalės, Balčios, Lolyčios, Bikavos ištakos (mišku eina vandenskyra tarp Šyšos ir Jūros baseinų). Masyvas išsidraikęs, daug proskynų, erčių.
Medynų sudėtis:
Jaunuolynai sudaro 25 % miško medžių, pusamžiai medynai – 40 %, pribręstantys – 20 %, brandūs – 15 %.
Vainuto miškuose gyvena briedžiai, stirnos, šernai, vilkai, lapės, kiaunės, usūriniai šunys, kiškiai, voverės.
Masyvą skiria plentas. Miške iš šalimais įsikūrę Gorainiai, Dargiškė, Aušbikavis, Šusčiai.
Manija
Manijos sindromas, manija ( 'aistra, potraukis, beprotybė') – liga, kuri pasireiškia liguistai pakilia, linksma nuotaika, pagreitėjusiu mąstymu ir judesiais. Manijos priepuoliai trunka įvairiai, bet paprastai ilgiau nei savaitę. Periodai tarp priepuolių gali trukti kelerius metus. Paprastai jie prasideda pavasarį, ilgainiui sezoniškumas turi vis mažesnę reikšmę. Jeigu asmeniui jau anksčiau yra buvę afektinių epizodų, pasikartojantys hipomanijos ar manijos epizodai laikomi dvipoliu afektiniu sutrikimu. Liga gali pasireikšti bet kuriame amžiuje, tačiau dažniausiai prasideda apie 15-30 metus. Įtakos turi aplinkos ir genetinių veiksnių visuma. Yra duomenų, kad ligos pradžią gali lemti emociniai stresai, somatinės ligos.
Maniakiniai sindromai
Psichopatologijoje dažniausiai pasitaiko maniakinis sindromas linksmoji manija, kuriai būdinga maniakinė triada: linksma nuotaika, pagreitėjusios asociacijos, suaktyvėję judesiai. Tai priešinga depresiniam sindromui būsena. Tokių ligonių nuotaika ir savijauta puiki, jie būna džiugūs, viskuo patenkinti, aktyvūs, pasitempę, greitų judesių, neturi jokių problemų, jaučia dvasinį bei fizinį komfortą, viskas jiems atrodo lengvai pasiekiama, aplinka nuostabiai graži.
Į akis krinta maniakų išvaizda. Jie atrodo jaunesni, negu yra iš tikrųjų, jų veidas gyvesnis, paraudęs, besišypsantis. Jie daug, garsiai ir greitai kalba. Tiek išvaizda, tiek psichopatologija priklauso nuo maniakinio sindromo laipsnio. Maniakinio sindromo veikiami ligoniai būna susijaudinę, tačiau jų veiklos kryptingumas vis tiek išlieka. Ligoniai kuria begales planų, stengiasi juos realizuoti, bet pradėję nebaigia ir griebiasi kitos veiklos. Kad spėtų įvykdyti savo planus mažai miega. Miego trukmė sutrumpėja iki 2–3 val. per naktį. Nekreipia dėmesio į savo išvaizdą, nesiskuta, nesišukuoja. Kalbina nepažįstamus žmones, duoda jiems patarimus, vėliu paros metu skambina mažai pažįstamiems žmonėms. Rašo raštus į įvairias įstaigas, ima kurti eilėraščius, straipsnius ir laiko juos šedevrais. Jų mąstymas būna labai pagreitėjęs. Galvoje sukasi daug minčių, jos greitai kinta, todėl nespėja visų išsakyti, dėl to gali susidaryti mąstymo padrikumo įspūdis. Kalba būna vulgari, ciniška, išnyksta artumo jausmas, neįvertinama situacija. Rašo daug ir greitai, didelėmis raidėmis, tekste daug taisymų, pabraukimų, trūksta nuoseklumo, praleidžiamos raidės, žodžiai, mintys padrikos.
Atmintis gali būti pagerėjus, nors užfiksuoti naujus dalykus sunku. Dėl menko gebėjimo sutelkti dėmesį ir polinkio fantazuoti ligoniai gali ir patys nesusigaudyti, kur tikrovė, o kur fantazija. Jie tampa labai nesavikritiški, pervertina idėjas ir kliedesius.
Iš suvokimo sutrikimų dažnai pasitaiko iliuzijų, ypač regos. Haliucinacijų būna retai, ir tik elementarių, susijusių su pakilia nuotaika – linksmi balsai, malonus kvapas ar skonis ir kt. Maniakiniam sindromui būdingi suintensyvėję instinktai ir potraukiai, ypač seksualiniai. Jie jaučiasi fiziškai stiprūs, nepavargsta nei po ilgų kelionių, nei po sunkaus darbo.
Maniakinis sindromas pasitaiko rečiau negu depresinis. Be to, pastebėta, kad pastaraisiais dešimtmečiais jis vis retėja.
Be šio dažniau pasitaikančios maniakinio sindromo psichopatologijos, gali būti ir kitų jos variantų.
Pikta manija esti tokia būsena, kai greta pakilios nuotaikos, pasireiškia pyktis, dirglumas, irzlumas, priekabumas, galimi agresijos protrūkiai. Ligoniai su visais ginčijasi ir pan.
Neproduktyvi manija – kai ligoniai būna linksmi, bet pasyvūs, vangūs, nenori imtis jokios veiklos.
Manija, kuriai būdingas stuporas. Jos metu būna tik vienas maniakinės triados komponentas – linksma nuotaika, o mąstymas sulėtėjęs, judesiai aiškiai prislopinti.
Manija be manijos, tuomet pagreitėja judesiai, tačiau nėra pastebima linksmumo, pagreitėjusio mąstymo.
Manijos epizodai
Manijos epizodai yra skiriami pagal tris sunkumo laipsnius, tačiau visais atvejais ligoniui būdinga pakili nuotaika, padidėjęs fizinis ir psichinis aktyvumas. Tai taikoma tik vienkartiniams manijos ar hipomanijos sindromams. Pasikartojantys epizodai vadinami dvipoliu afektiniu sutrikimu.
Hipomanija – lengvo laipsnio manija, ligoniui nebūna haliucinacijų ar kliedesių. Sutrikimui būdingas pastovus, lengvas nuotaikos pakilumas, padidėjęs aktyvumas. Ligoniai būna veiklūs, turi daug planų ir stengiasi juos realizuoti. Ligos simptomai ryškiau nesutrikdo darbo ar socialinės adaptacijos. Šios būsenos ligonis kartais išjudina ir kitus žmones, bendradarbius, gana sėkmingai organizuoja daug pastangų reikalaujančias ekskursijas, susitikimus. Aplinkiniai jo elgesyje paprastai nepastebi ligos požymių. Ligoniai nesilaiko drausmės, dažnai pradeda vartoti svaiginamuosius gėrimus, tampa išlaidūs, lengvai susipažįsta su žmonėmis. Rengiasi tvarkingai, net stilingai, tačiau gana dažnai taip pat trūksta saiko – dėvi ne jo amžiui ir ne ta proga tinkamus drabužius. Sutrinka takto jausmas, tampa familiarūs, mėgsta kalbėti erotine tema, nors anksčiau tai nebuvo jiems būdinga. Susiformavus maniakiniam sindromui, minėti bruožai įgauna grotesko, karikatūros pobūdį.
Manija be psichozės simptomų. Šio sutrikimo metu nuotaika nepriklauso nuo aplinkybių. Gali varijuoti nuo nerūpestingo linksmumo iki beveik nekontroliuojamo susijaudinimo. Atsiranda hiperaktyvumas, skubotas kalbėjimas, išsiblaškymas, savikritikos stoka, perdėta didybė ir optimizmas. Gali tapti agresyviu, imtis nepraktiškų planų, nuolat įsimylėti. Dažniausiai manija prasideda per 1–2 savaites. Tuomet sutrinka įprastas darbingumas, socialinis aktyvumas. Vidutinė manijos trukmė 4–6 mėnesiai. Apie pusė pacientų piktnaudžiaja alkoholiu.
Manija su psichozės simptomais. Tai sunkesnė manijos forma. Padidėjusi savivertė ir didybės idėjos gali tapti kliedesiais, o pakilumas ir įtarumas – persekiojimo kliedesiu. Ligonio kalbos kartais net neįmanoma suprasti. Žmogus gali imtis prievartos, elgtis agresyviai. Ligonis nesirūpina maistu ir asmenine higiena, todėl gali būti pavojingas pats sau.
Povilas Ivinskis
Povilas Ivinskis (g. 1948 m. kovo 9 d. Valėnai, Kretingos valsčius) – Lietuvos zoologas, biomedicinos mokslų daktaras.
Biografija
1972 m. baigė Vilniaus universitetą. 1983 m. biologijos mokslų kandidatas.
Nuo 1970 m. zoologijos ir parazitologijos instituto (nuo 1989 m. Ekologijos institutas) mokslo darbuotojas, Entomologijos laboratorijos vadovas, vyresnysis mokslo darbuotojas. 1993–2004 m. Vilniaus pedagoginio universiteto dėstytojas.
Nuo 1983 m. Europos lepidopterologų draugijos, Tropinių drugių asociacijos narys. 2007 m. Lietuvos raudonosios knygos redakcinės kolegijos narys ir vienas autorių.
Kmelninkai
Kmelninkai – kaimas Šalčininkų rajono savivaldybėje, 2 km nuo Poškonių.
Rubens Barrichello
Rubensas Barikelas (g. 1972 m. gegužės 8 d. San Paule, Brazilijoje) yra buvęs Formulės 1 lenktynininkas iš Brazilijos. Iki 2011 m. sezono pabaigos brazilas buvo labiausiai patyręs lenktynininkas rikiuotėje - jis dalyvavo 19 sezonų ir 326 lenktynėse. Nuo 2012 m. R. Barrichello lenktyniauja IndyCar čempionate.
Biografija
Barrichello gimė San Paulo mieste, Brazilijoje. Jo tėvas ir dėdė turėjo tokį patį vardą – Rubensas. Taip pat sutampa Barichello ir tėvo gimimo dienos – gegužės 23. Rubensą Barrichello dažnai vadina Rubinho (portugališkai mažas Rubensas), tai ir tapo jo pravarde.
Barrichello yra vedęs žmoną Silvaną ir turi du sūnus – Eduardo (g. 2001 m.) ir Fernando (g. 2005 m.).
Prieš išvykdamas į Europą 1990 m. kovoti su Lotus Formula Vauxhall čempionate, jis penkis kartus tapo savo šalies kartingų čempionu. Jau pirmaisiais metais laimėjo čempionatą ir po to iš karto perėjo į British Formula 3 čempionatą. Jo metu nugalėjo Davidą Coulthardą. 1992 m. jis užėmė trečiąją vietą Formula 3000 serijoje ir 1993 m. būdamas 21 m. startavo Formulės 1 Jordan ekipoje.
Jordan (1993–1996)
Barrichello startas Formulėje 1 buvo įspūdingas. Savo trečiose lenktynėse Europos GP jis labai drėgnose lenktynėse jis startavo 12 vietoje, tačiau jau pirmo rato pabaigoje buvo 4-tas. Vėliau jis pakilo į trečiąją vietą, aplenkęs Damoną Hillą ir Alainą Prostą, tačiau nebaigė lenktynių dėl kuro problemų. Tais metais jo Jordan bolido patikimumas buvo itin silpnas, tad jis sugebėjo baigti tik kelias lenktynes.
1994 m. sezoną Rubensas pradėjo puikiai finišuodamas ketvirtas Brazilijoje ir trečias Ramiojo vandenyno GP. Tačiau trečias GP San Marine susiklostė labai blogai – per penktadienio treniruotes brazilas atsitrenkė į saugos sienelę ir prarado sąmonę, kai liežuvis užblokavo kvėpavimo takus. Tose pačiose lenktynėse žuvo kitas brazilas – Rubenso draugas Ayrtonas Senna, o per kvalifikaciją – austras Rolandas Racenbergeris (Dėl šių trijų nelamių tas savaitgalis vadinamas Juoduoju savaitgaliu). Nepaisant šių tragiškų įvykių Rubensas sugebėjo atsitiesti ir lenktyniavo sėkmingai. Jis pelnė Pole poziciją Belgijoje, taip pat lyderiavo Portugalijos GP metu. Sezoną jis baigė 6 vietoje su 19 taškų, aplenkdamas savo komandos draugą Eddie Irvine’ą, kuris surinko 6 taškus.
1995 m. sezono geriausiu rezultatu buvo antroji vieta Kanados GP, tačiau Jordan bolidą ir vėl kamavo patikimumo problemos. Sezoną jis baigė 11-tas su 11 taškų ir vėl aukščiau už Irvine’ą.
1996 m. vėl buvo tikimasi gerų Jordan rezultatų, nes komanda pasirašė sutartį su nauju variklių tiekėju Peugeot. Keletą kartų Rubensas buvo arti podiumo, finišuodamas ketvirtas Argentinos ir Didžiosios Britanijos GP. Tačiau gale sezono brazilas nesutarė su komandos vadovybe ir pasirašė naują sutartį su naujai sukurta Stewart ekipa.
Stewart (1997–1999)
thumb|left| Pirmieji ekipos metai Formulėje 1 buvo labai sunkūs. Barrichello sugebėjo finišuoti tik trejose lenktynėse, iš kurių tik vienose pelnė taškus – užėmęs antrą vietą Monako GP jis sezoną baigė 13-oje vietoje.
Kiti metai taip pat nebuvo labai sėkmingi ekipai – dvi penktos vietos leido brazilui surinkti 4 taškus ir sezoną baigti 12-oje vietoje.
Geriausi metai su Stewart Rubensui buvo 1999. Tris kartus finišavus ant trečiosios podiumo vietos, leido brazilui surinkti 21 tašką ir būti 7 vietoje. Sezono metu brazilą pastebėjo Ferrari ekipos vadovas Jean’as Todt’as, tad sezono pabaigoje Barrichello pasirašė sutartį su italų ekipa.
Ferrari (2000–2005)
right|thumb| Savo debiutiniame sezone su italų komanda Rubensas pelnė savo pirmąją karjeros pergalę Vokietijos GP. Šios pergalės brazilas siekė net 7 metus ir tapo ilgiausiai iki pirmosios pergalės lenktyniavusiu pilotu. Ant podiumo brazilas kopė net 8 kartus ir tai jam padėjo būti 4 sezono pabaigoje po Michael Schumacher, David Coulthard ir Mika Hakkinen.
Kitais metais ant podiumo brazilas buvo dar daugiau – 10 kartų. Sezoną jis baigė trečias su 56 taškais.
2003 m. jis pelnė dar dvi savo pergales ir padėjo savo ekipai ir komandos draugui tapti čempionais, surinkęs 65 taškus ir būdamas 4-tas.
UTC+6:30
thumb|400px|UTC+6:30 laiko juosta: mėlyna – žiemą, oranžinė – vasarą, geltona – visus metus
UTC+6:30 – viena iš pasaulio laiko juostų, einanti šešiomis su puse valandos anksčiau už pasaulinį laiką.
Stari Bartkuvas
Stari Bartkuvas  – kaimas Lenkijos rytuose, Korčevo valsčiuje, Sedlcų apskrityje, Mazovijos vaivadijoje. Kaimas yra apie 6 km į pietvakarius nuo Korčevo, apie 27 km į šiaurės rytus nuo Sedlcų ir apie 106 km į rytus nuo vaivadijos centro Varšuvos. Nuo XIII a.-XIV a. iki 1569 m. Liublino unijos priklausė Lietuvos Didžiajai kunigaikštystei.
UTC+6:30
UTC+6:30 laikas galioja:
Rubens Barrichello
Ferrari (2000–2005)
2004 m. buvo Ferrari dominavimo sezonas, tad ir iki šiol tai buvo pats sėkmingiausias sezonas Barrichello karjeroje. Iš 18 GP jis tik 4 kartus nelipo ant apdovanojimų pakylos, o du kartus šventė pergales. Sezono pabaigoje jis turėjo 114 taškų ir nusileidęs tik čempionu tapusiam Michaeliui Schumacheriui buvo antras.
Kitame sezone Ferrari ekipa kentėjo nuo padangų taisyklių pakeitimo. Italai naudojo Bridgestone padangas, kurios ženkliai nusileisdavo lenktynėse nuo konkurentų Michelin. Sezone geriausi pasiekimai buvo dvi antros vietos Australijoje ir JAV GP, kuriame dalyvavo tik Bridgestone padangas naudojančios komandos. Sezoną jis baigė su 38 taškais 8-oje vietoje. Tai buvo blogiausias jo sezonas su Scuderia Ferrari.
UTC+6:30
Kaip standartinis laikas, visus metus
Rubens Barrichello
Honda (2006–2008)
thumb|
KK197
KK197 – krašto kelias, jungiantis Kryžkalnį ir Vėžaičius. Tai Žemaičių plento atkarpa, prasidedanti nuo Kryžkalnio viaduko. Kelio ilgis – 85,05 kilometro. Šiame krašto kelyje „juodųjų dėmių“ nėra.
Maršrutas
thumb|left|240px|Netoli Laukuvos thumb|left|240px|Artėjant link Kaltanėnų iš rytų Kelias prasideda Kryžkalnyje, viaduke jungiančiame kelius: ir. Eina Raseinių, Tauragės, Kelmės, Šilalės, Klaipėdos rajonuose bei Rietavo savivaldybėje. Prie kelio yra šie miestai ir gyvenvietės: Gineikiai, Kaltinėnai, Bilioniai, Laukuva, Stročiai, Labardžiai, Vatušiai, Rietavas, Girdvainiai, Endriejavas, Antkoptis. Baigiasi Vėžaičiuose, viaduke, jungiančiame kelius: ir. Ties Vaidatoniais kelias kerta Ančią, ties Rūčiais – Akmeną, ties Malavėnais – Lokystą, šiauriau Labardžių – Aitrą, Rietave – Jūrą, Antkoptyje – Veiviržą. Ties Laukuva kelias kertasi su ir, Rietave su , Vėžaičiuose –.
Rubens Barrichello
Honda (2006–2008)
Jo laimingas numeris yra 11, nes jo karto numeris, kai jis laimėjo savo pirmas lenktynes buvo toks pat, tad ir Honda ekipoje jam pavyko gauti 11-tą numerį.
Debiutinis sezonas su Honda ekipa klostėsi sunkiai. Kaip teigė pats brazilas, naujasis bolidas neatitiko jo vairavimo stiliaus, ypač kalbant apie stabdymą, todėl jis dažnai nusileisdavo savo komandos draugui Jenson’ui Button’ui. Sezone jis du kartus finišavo ketvirtoje vietoje (Monake ir Vengrijoje). Sezoną brazilas baigė septintoje vairuotojų įskaitos vietoje su 30 taškų, 26 mažiau, nei surinko Button’as.
2007 m. sezonas Honda ekipai buvo tragiškas. Dėl bolido greičio stokos Barrichello geriausias rezultatas sezone buvo devintoji vieta Didžiosios Britanijos GP. Sezono pabaigoje jis buvo 20 vietoje, atsilikęs nuo tokių silpnesnių komandų pilotų kaip Takuma Sato su Super Aguri ir Adrian’o Sutil’o su Spyker.
Pirmuosius savo taškus 2008-ųjų sezone brazilas pelnė Monake – 6 vieta. Po to vykusiose lenktynėse Kanadoje jis finišavo septintas. Didžiosios Britanijos GP, kuris vyko permainingomis oro sąlygomis, pasinaudojęs gera taktika brazilas po trejų metų pertraukos finišavo ant podiumo trečioje vietoje. Tačiau po šio etapo daugiau taškų brazilas sezone nepelnė ir baigė sezoną 14 vietoje su 11 taškų.
Brawn GP (2009)
thumb|right|200px|R.Barrichello priešsezoniniuose bandymuose [[Barselona|Barselonoje.]] Po 2008 m. sezono Honda ekipa susidūrė su rimtais finansiniais sunkumais ir nutarė pasitraukti iš Formulės 1. Likus mažiau nei mėnesiui iki naujojo sezono pradžios ekipą išgelbėjo buvęs jos vadovas Rossas Brawnas, kuris perpirko ekipą iš japonų ir ją pervadino į Brawn GP.
Jau pirmose 2009-ųjų Formulės 1 sezono lenktynėse Australijoje Rubensas tiek kvalifikacijoje, tiek dramatiškose lenktynėse liko antras ir įrodė, kad turėdamas greitą bolidą yra pajėgus kovoti dėl aukščiausių pozicijų. Brazilas sezono pabaigoje buvo 3 vietoje su 77 taškais.
Williams (2010–2011)
2009 m. lapkričio 2 d. Williams komanda patvirtino, kad kitąmet ekipoje lenktyniaus R. Barrichello ir naujokas Nico Hülkenberg. Lenktynininkų įskaitoje brazilas užėmė 10 vietą, o iškart po sezono pabaigos komanda patvirtino, kad jis lenktyniaus ir 2011 m.
2011 m. sezonas buvo visiškas nusivylimas tiek Williams ekipai, tiek jos lenktynininkams. Brazilas tik du kartus sugebėjo finišuoti taškų zonoje - 9 vietose. Surinkęs 4 taškus R. Barrichello užėmė 17 vietą galutinėje įskaitoje. Po sezono komanda nepratęsė sutarties su brazilu, o jis nutarė lenktyniauti IndyCar čempionate JAV.
Taujėnai (Kėdainiai)
Taujėnai – kaimas Kėdainių rajono savivaldybėje, 7 km į rytus nuo Lančiūnavos, šalia Paežerių kaimo, prie kelio Šėta–Truskava. Kaimo pakraščiu teka Šumera. Prieina Pasiakų ir Gumbių miškai.
Istorija
XIX a. pab. buvo Taujėnų dvaro žemė ir okolica. Senovėje žemes valdė Survilos, o XIX a. pab. be Survilų čia valdas dar turėjo Gimbutai, Gožgidai, Domeikos, Labūnskiai, Mingailos, Proščenevičiai, Rimavičiai, Sklodovskiai, Radzevičiai, Šilingai.
Krepšinio šlovės muziejus
thumb|320px|right|Basketball Hall of Fame veikia [[Springfildas (Masačusetsas)|Springfilde, Masačusetse]]
Naismith Memorial Basketball Hall of Fame – Džeimso Neismito krepšinio šlovės muziejus. Į jį įtraukiami žymūs žaidėjai, treneriai, teisėjai, daug prie krepšinio raidos prisidėję veikėjai. Į šį sąrašą yra įtrauktos netgi komandos (Pirmoji Komanda, pirmos sudėties Boston Celtics, Buffalo Germans, New York Renaissance ir Harlem Globetrotters). Ne anksčiau kaip šeštais metais po karjeros baigimo žaidėjas gali būti įtrauktas į muziejų, tuo tarpu treneriai ir teisėjai gali ten patekti išdirbę 25 metus savo darbe.
2006 m. baigus naujų narių priėmimą, muziejus yra pagerbęs 273 asmenis (iš kurių 130 yra įamžinti kaip žaidėjai, 73 kaip treneriai, 3 kaip žaidėjai ir treneriai, 51 kaip nusipelnę veikėjai ir 12 kaip teisėjai) ir penkias komandas. Lenny Wilkens, John Wooden ir Bill Sharman yra įtraukti dukart kaip žaidėjai ir treneriai.
Muziejaus narius žiūrėkite: Krepšinio šlovės muziejaus nariai
Pervalkos gyvenvietės senosios kapinės
Pervalkos gyvenvietės senosios kapinės – Pervalkos kaimo kapinės, esančios pietinėje kaimo dalyje, 50 m į šiaurės vakarus nuo Pervalkos gatvės. Neringos Tarybos sprendimu jos paskelbtos neveikiančiomis kapinėmis. Anksčiau čia buvo laidojami vietiniai gyventojai.
Kapinės įkurtos apie 1845 m. Į LR Kultūros paveldo registrą (mc11424, L963) įtrauktos 1998 m. gruodžio 30 d. kaip istorinę vertę turintis objektas.
miniatiūra|250px|left|Antkapiai Kapinių ribojamas plotas (apie 35x40 m) yra aptvertas, pažymėtas informacine lenta. Kapinėse, be matomų kelių senų kryžių bei antkapių, dar pastatyta beveik 5 m aukščio tautodailininko Kazio Bimbos ąžuolinė skulptūra, sukurta 1990 m. Pervalkoje vykusio drožėjų seminaro metu.
Forto užutėkis
thumb|250px|Palydovinė nuotrauka thumb|right|250px|Baso uolos ir Kreiglito salelės Forto užutėkyje
Forto užutėkis  – Šiaurės jūros įlanka ties šiauriniais Didžiosios Britanijos krantais, rytų Škotijoje. Ilgis ~80 km, plotis nuo 2–5 km pradžioje iki 25 km ties išėjimu. Gylis iki 46 m. Daug seklumų ir rifų. Potvyniai vyksta kas pusė paros (aukštis iki 6 m).
Forto užutėkis – senovinio fjordo liekana. Dabar jis iš esmės yra Forto upės estuarija. Per Fortą, Klaido kanalą ir upę iš Forto užutėkio galima patekti į kitapus Britanijos esantį Klaido užutėkį.
Per Forto užutėkį nutiesti 5 tiltai, tarp kurių – Forto tiltas. Prie užutėkio yra daug svarbių šalies miestų – Edinburgas, Kerkoldis, Bonesas, Grendžmutas, Maselboro.
Sokulė
Sokulė  – kaimas Lenkijos šiaurės rytuose, Nužeco Stacjos valsčiuje, Semiatičės apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Hot Fuss
„Hot Fuss“ yra debiutinis Las Vegaso alternatyvaus roko grupės The Killers albumas, išleistas 2004 m. birželio mėn. Jis buvo nominuotas „Grammy“ kaip Geriausias roko albumas, pakilo į 1-ą Did. Britanijos bei dar 4 šalių albumų topo vietą ir pasaulyje parduotas daugiau nei 7,5 mln. kopijų tiražu.
Papildomi kūriniai
Kai kuriose šalyse išleistuose albumuose buvo įtrauktos papildomos dainos:
Singlai
Išleisti singlai: „Somebody Told Me“, „Mr. Brightside“, „All These Things That I've Done“ bei „Smile Like You Mean It“.
Kiti faktai
Albumas pasiekė 1-ąją Did. Britanijos, Argentinos, Australijos, Belgijos bei Airijos albumų topo vietą. Grupė buvo nominuota daugybei apdovanojimų, tarp kurių - 5 Grammy, o laimėjo: „Meteor Ireland Music Awards“ - Geriausi gyvai grojantys atlikėjai, „MTV Video Music Awards“ - Geriausias debiutas, „mtvU Woodie Awards“ - Geriausias debiutas, „MuchMusic Video Awards“ - Geriausias tarptautinės grupės videoklipas („Mr. Brightside“), „NARM Awards“ - Geriausi pop/rock debiutantai, „Shockwaves NME Awards“ - Geriausia tarptautinė grupė bei „World Music Awards“ - Pasaulio perkamiausia nauja grupė.
Albumas buvo labai palankiai sutiktas įvairių muzikos kritikų, dalis kurių tvirtino, jog tai - vienas geriausių pastarojo laikmečio debiutinių albumų. Jis taip pat įtrauktas į knygą „1001 albumas, kuriuos privalai išgirsti iki savo mirties“ (1001 Albums You Must Hear Before You Die) kaip vienas iš 5 pačių naujausių visų laikų albumų.
Did. Britanijos albumų tope šis albumas sumušė rekordą - jis išsilaikė Top 75-uke viso 173 savaites, o tai daugiau nei bet kuris kitas albumas šiame tūkstantmetyje.
Iki šios dienos pasaulyje parduota daugiau nei 7,5 mln. šio albumo kopijų.
VDR futbolo varžybos 1984–1985 m.
VDR futbolo varžybos 1984–1985 m.
Jonas Adomaitis (1903)
Jonas Adomaitis (1903 m. sausio 23 d. Damelių kaime, Joniškio rajonas – 1981 m. sausio 26 d. Šiauliuose) – pedagogas, vertėjas, teatro kritikas, LTSR nusipelnęs mokytojas (1960 m.).
Biografija
1925 m. baigė Šiaulių mokytojų seminariją, 1932 m. – Kauno Vytauto Didžiojo universitetą.
1925–1948 m. Šiaulių gimnazijos ir kitų Šiaulių miesto mokyklų mokytojas. 1948–1950 m. Šiaulių mokytojų instituto Kalbų ir literatūros katedros vedėjas. 1958–1961 m. 5-os vidurinės mokyklos (dab. Didždvario gimnazija) mokytojas, nuo 1961 m. iki mirties Šiaulių pedagoginio instituto dėstytojas.
Rašė kultūros, švietimo klausimais. Buvo Šiaulių dramos teatro meno tarybos narys, miesto spaudoje paskelbė daugiau kaip 30 recenzijų apie naujausius teatro spektaklius. Išvertė pedagoginės, grožinės literatūros, literatūros kritikos darbų, daug Maksimo Gorkio apsakymų, su Tomu Stoniu išvertė Vilio Lacio romaną „Audra“, P. Kogano grožinės ir pedagoginės literatūros vadovėlį „Vakarų Europos literatūrą“, (1947) ir kitų veikalų.
Burundžio vėliava
right|thumb|188px|[[Vaizdas:FIAV 111000.svg|20px Burundžio vėliava, pločio ir ilgio santykis 2:3]]
Burundžio vėliava patvirtinta 1967 m. kovo 28 d. Žalia spalva simbolizuoja viltį, balta – tyrumą, o raudona – kovą dėl nepriklausomybės. Baltas įžambus kryžius dalija vėliavą į keturias dalis, dvi žalias ir dvi raudonas. Centre yra skritulys su trimis žvaigždėmis, vaizduojančiomis tris pagrindines Burundžio etnines grupes: Hutu, Twa ir Tutsi. Jos taip pat simbolizuoja tris valstybės šūkio elementus: vienybę, darbą ir pažangą.
Programavimas
Programavimas bendrąja prasme gali būti apibrėžiamas ir kaip veiksmų, kuriuos norima atlikti, apibrėžimas (panašiai kaip Planavimas).
Jeigu norima, kad veiksmus atliktų kompiuteris tuomet Programavimas – kompiuterių programų kūrimo proceso dalis, kai algoritmas užrašomas kuria nors programavimo kalba. Programavimas apima meno, mokslo, matematikos bei inžinerijos elementus.
Programavimo kalbos
Kiekviena programa rašoma viena ar kita programavimo kalba, kuri vėliau verčiama mašininiu kodu, suprantamu kompiuteriui. Nors įmanoma tiesiogiai programuoti mašininiu kodu, aukšto lygio programavimo kalbos žymiai supaprastina kūrimo procesą.
Programavimo kalbų yra daug skirtingų tipų bei skirtingų sudėtingumo lygių, todėl kiekviena kalba labiau tinka tam tikros paskirties uždaviniams spręsti.
Programų kūrimas
Programų kūrimas – sudėtingas procesas ir programavimas tėra nedidelė šio proceso dalis. Pagrindinės ir dažniausiai pasitaikančios kūrimo dalys:
Imperatyvusis programavimas
Pagrindinis šio stiliaus principas: programa – tai komandų, kurias reikia vykdyti, rinkinys. Komandos keičia programos būseną. Kadangi beveik visa aparatinė įranga dirba šiuo principu, tai didžioji dalis programų yra parašyta būtent šiuo stiliumi. Skiriamos tokios šio stiliaus atšakos:
Deklaratyvusis programavimas
Deklaratyviojo programavimo principas: programa aprašo kokias sąlygas sprendinys turi tenkinti, tačiau neapibrėžia sprendinio ieškojimo algoritmo. Šį algoritmą kiekviena realizacija gali turėti savo. Skiriamos tokios deklaratyviojo programavimo stiliaus atšakos:
Bajambalės
Bajambalės – kaimas Trakų rajono savivaldybėje, 6 km nuo Ismonių.
Gyventojai
thumb|left|250px|Bajambalės sodyba
264 m.
264 m. buvo keliamieji metai, prasidedantys penktadienį pagal Grigaliaus kalendorių.
Žurnalistų teisės
Žurnalistų teisės – norminiais teisės aktais (Konstitucija, įstatymais) įtvirtinamos žurnalistų teisės ir laisvės, subjektinės galimybės veikti žurnalistikos srityje.
Pagrindinės teisės
Lietuvoje yra išskiriamos 4 pagrindinės žurnalistų teisės (pagal LR visuomenės informavimo įstatymą, toliau - LR VIĮ) :
Teisė rinkti ir skleisti informaciją
Žurnalisto darbas yra tiesiogiai susijęs su viena iš pagrindinių kiekvieno asmens teisių, t. y. teise turėti įsitikinimus ir juos reikšti, arba informacijos laisve. Saviraiškos laisvė apima ne tik laisvę laikytis savo nuomonės, bet ir teisę įstatymų nustatytomis sąlygomis ir tvarka rinkti, gauti ir skleisti informaciją. Teisė rinkti ir skleisti informaciją apima keturias savarankiškas šios teisės sudedamąsias dalis:
Teisė operatyviai gauti informaciją
Nors teisę gauti informaciją iš valstybės ir savivaldybių institucijų bei įstaigų taip pat turi ne tik žurnalistai, bet ir kiekvienas asmuo, tačiau Lietuvoje yra įtvirtinta žurnalisto, kaip ypatingo teisės subjekto, teisė gauti informaciją operatyviai (LR VIĮ 6 str. 4 d.). Informacija, kurią rengiant nereikia kaupti papildomų duomenų, viešosios informacijos rengėjams ir (ar) platintojams pateikiama ne vėliau kaip per vieną darbo dieną, o informacija, kurią rengiant reikia kaupti papildomus duomenis – ne vėliau kaip per savaitę.
Nurodytoms institucijoms atsisakius teikti informaciją viešosios informacijos rengėjui, jos privalo ne vėliau kaip kitą darbo dieną raštu informuoti rengėją apie atsisakymo suteikti informaciją priežastis. Taigi galima teigti, jog minėtos teisės yra ypatingos žurnalistų teisės reikalauti informacijos greičiau, nei ji teikiama kitiems asmenims (LR VIĮ 6 str. 5 d.).
Kitos žurnalisto teisės
Prie žurnalisto, kaip ypatingo teisės subjekto, teisių ir laisvių priskirtinos: redagavimo laisvė; teisė neatskleisti  informacijos šaltinio, akreditavimo teisė ir teisė gauti informaciją greičiau už kitus  asmenis.
Redagavimo laisvė
Redagavimo laisvė apima draudimą daryti įtaką viešosios informacijos rengėjui, platintojui, jų savininkui ar žurnalistui, verčiant juos tendencingai pateikti informaciją visuomenės informavimo priemonėse, taip pat žurnalisto teisę atsisakyti atlikti viešosios informacijos rengėjo, savininko ar jų paskirto atsakingo asmens pavedimą, susijusį su viešosios informacijos rengimu ir (ar) platinimu, jeigu pavedimas verčia jį pažeisti įstatymus ar Lietuvos žurnalistų ir leidėjų etikos kodeksą. Esant tokiems atvejams, žurnalistas gali kreiptis pagalbos į žurnalistų ir leidėjų savireguliacijos institucijas.
Akreditavimo teisė
Akreditavimas – tai žurnalisto įgaliojimas būti atstovu užsienio valstybėje ar prie tarptautinės organizacijos, užsienio reikalų ministerijos. Viešosios informacijos rengėjas ir (ar) platintojas turi teisę akredituoti savo žurnalistus prie valstybės institucijų, politinių partijų, politinių ir visuomeninių organizacijų, taip pat kitų institucijų šalių susitarimu (LR VIĮ 12 str. 1 d.).
Akredituoto žurnalisto teisės
Akredituotas žurnalistas gali laisvai įeiti į jį akreditavusią instituciją, stebėti tos institucijos posėdžius, pasitarimus bei kitus renginius, gauti  stenogramas,  protokolus ir kitus  dokumentus šalių susitarime aptartomis sąlygomis. Akredituotiems žurnalistams reguliariai rengiamos spaudos konferencijos, organizuojami pokalbiai, susitikimai su oficialiais asmenimis bei specialistais, išvykos į įvairius objektus. Jie dalyvauja įvairiuose oficialiuose vizituose ir pan. LR užsienio reikalų ministerijos akredituoti kitų valstybių žurnalistai turi vienodas su Lietuvos žurnalistais teises rinkti ir skelbti informaciją.
Stolbcė
Stolbcė  – kaimas Lenkijos šiaurės rytuose, Nužeco Stacjos valsčiuje, Semiatičės apskrityje, Palenkės vaivadijoje. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei.
Ščeglacinas
Ščeglacinas  – kaimas Lenkijos rytuose, Korčevo valsčiuje, Sedlcų apskrityje, Mazovijos vaivadijoje. Kaimas yra apie 3 km į vakarus nuo Korčevo, apie 30 km į šiaurės rytus nuo Sedlcų ir apie 109 km į rytus nuo vaivadijos centro Varšuvos. Nuo XIII a.-XIV a. iki 1569 m. Liublino unijos priklausė Lietuvos Didžiajai kunigaikštystei. Per kaimą teka Kolodzeikos upė.
Kohtla Jervė
Kohtla Jervė – pramoninis miestas šiaurės rytų Estijoje, prie Talino–Narvos geležinkelio ir kelio. Sudarytas iš kelių susijungusių gyvenviečių, tarp kurių atstumas net 30 km. Yra skalūnų muziejus, išlikęs dvaras.
Istorija
Pirmosios gyvenvietės dabartinėje miesto teritorijoje ėmė kurtis viduramžiais. 1241 m. rašytiniuose šaltiniuose minimos Jeruius, Kukarus ir Soenpe gyvenvietės. 1916 m. atradus degiųjų skalūnų sankaupas, pradėta jų gavyba prie Jervės kaimelio. 1919 m. pradėta plačiais mastais kasti skalūnus tiek atviruoju, tiek šachtiniu būdu. 1924 m. Kohtlos kaimelyje pastatyta skalūnų alyvos gamykla, sujungta geležinkeliu su Jerve. Gyvenvietės susijungė ir ėmė sparčiai augti. Antrojo pasaulinio karo metais skalūnų alyva įgijo itin didelę svarbą. Sovietinės okupacijos metais dar labiau padidinti gavybos tempai.
Kohtla Jervė miesto statusą gavo 1946 m. birželio 15 d. Prie miesto pradėjo jungtis ir kitos toliau esančios gyvenvietės, kuriose buvo vykdoma skalūnų gavyba. 1949 m. prie miesto prijungta Kukrusė (Kukruse), 1960 m. Jehvis, Ahtmė (Ahtme) ir Sompa, 1964 m. Kivielis (Kiviõli), Oru, Piusis (Püssi) ir Vyvikona (Viivikonna). Į miestą atvyko daug darbininkų iš visos Sovietų Sąjungos. 1990 m. Jehvis, Kivielis ir Piusis atsiskyrė nuo Kohtla Jervės. Dėl skalūnų paklausos mažėjimo ir nesveikos aplinkos daug gyventojų paliko miestą, išaugo nedarbas. Miestas ir šiuo metu apgriuvęs ir nesutvarkytas. Kohtla Jervę supa terikonų (kasybos atliekų) „kalnai“.
Gyventojai
Kohtla Jervėje gyvena apie 40 tautybių žmonių. Dauguma rusai, ukrainiečiai, baltarusiai. Estų – 21 %.
Ekonomika
thumb|left|255px|Chemijos gamykla
Kohtla Jervė – didžiausias Estijoje skalūnų gavybos ir perdirbimo centras. Skalūnai išgaunami atviruoju ir šachtiniu būdu. Skalūnų alyvos gamykla, statybinių medžiagų kombinatas. Chemijos pramonė. Skalūnai gabenami į vietinę ir į Narvos šiluminę elektrinę.
Laima Ivanovienė
Biografija
1975 m. baigė Kauno medicinos institutą, 1981 m. biologijos mokslų kandidatė.
Nuo 1975 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) mokslo darbuotoja, nuo 1987 m. dėstytoja, nuo 2004 m. Biochemijos katedros vedėja; nuo 2003 m. profesorė. Stažavo 1996 m. Lidso ir 2003 m. Kembridžo universitete. LSMU Medicinos akademijos Medicinos fakulteto Kardiologijos instituto tarybos narė.
Mokslinė veikla
Mokslinio darbo svarbiausia sritis – audinių ir ląstelių energijos apykaitos valdymas, ląstelių žūties molekuliniai mechanizmai. Paskelbė 43 mokslinius straipsnius. Parašė, su kitais, mokomųjų knygų.
Vilniaus evangelikų liuteronų bažnyčia
Vilniaus evangelikų liuteronų bažnyčia – vienintelė evangelikų liuteronų bažnyčia Vilniuje.
Istorija
Liuteronai Vilniuje veikė nuo XVI a., tačiau susidūrė su stipriu katalikų pasipriešinimu. 1555 m. vokiečių pamokslininko Viklifo iniciatyva įkurti maldos namai (manoma, kad dabartinė parapijos raštinė), o apie 1581–1583 m. pastatyta bažnyčia. Apie ankstyvąją bažnyčią nėra žinoma. 1616 m. joje jau buvo vargonai. 1624 m. bažnyčia sudegė, vėliau atstatyta, bet 1655 m. sudegė ir vėl. XVIII a. liuteronų bažnyčia taip pat ne kartą buvo nusiaubta gaisrų. Daug kartų restauruota, vykstant darbams parapijiečiai melsdavosi Vilniaus evangelikų reformatų bažnyčioje. 1739–1744 m. bažnyčia restauruota žymaus architekto Jono Kristupo Glaubico. 1871 m. pastatyta varpinė, o 1872 m. išlietas didžiulis varpas. Vėliau dėl karų dauguma tikinčiųjų išvyko, o tarybiniais metais bažnyčioje įrengta krepšinio salė ir restauratorių dirbtuvės. Nepriklausomybės metais bažnyčia grąžinta liuteronams ir 1995 m. restauruota.
Kaukėtoji stačiauodegė antis
Kaukėtoji stačiauodegė antis (Oxyura dominica) – antinių šeimos paukštis.
Jens Stoltenberg
Jensas Stoltenbergas (Jens Stoltenberg, g. 1959 m. kovo 16 d. Osle) – Norvegijos politinis veikėjas, buvęs Norvegijos ministras pirmininkas. Nuo 2014 m. spalio 1 d. eina NATO generalinio sekretoriaus pareigas.
Biografija
Torvaldo Stoltenbergo, žymaus Norvegijos politinio veikėjo, 1987–1993 m. buvusio užsienio reikalų ministru, ir buvusios jaunimo reikalų ministrės Karinos Stoltenberg sūnus. Jo protėviai XVII a. emigravo iš Stoltenbergo miestelio (Šlezvigas Holšteinas).
1978 m. baigė gimnaziją, studijavo Oslo universitete, 1987 m. ekonomikos kandidatas.
Darbo karjera
1979 m. laikraščio „Arbeiderbladet“ korespondentas, 1981–1985 m. Norvegijos darbo partijos Oslo skyriaus informacijos sekretorius, 1989–2005 m. socialinės ekonomikos dėstytojas Oslo universitete.
1990–1991 m. Aplinkosaugos departamento valstybės sekretorius, 1993–1996 m. energetikos, 1996 m. – 1997 m. finansų ministras, 2000–2001 m. Ministras pirmininkas. Jo vyriausybei teko pradėti modernizuoti gerovės valstybę (welfare state), privatizuojant kai kurias valstybines paslaugas ir bendroves. Tačiau bendram reikalui pakenkė nesutarimai partijos viduje.
2001–2005 m. opozicinės DNA parlamentinės frakcijos lyderis. 2005 m. subūrus Raudonai žalią koaliciją, į kurią įėjo Norvegijos Centro partija ir Norvegijos kairioji socialistų partija ir laimėjus rinkimus, paskirtas Norvegijos ministru pirmininku, juo buvo iki 2013 m. spalio mėn.
2014 m. spalio 1 d. tapo 13-uoju NATO generaliniu sekretoriumi.
Vedęs diplomatę Ingridą Šulerud, turi du vaikus.
Greipfrutas
thumb|right|200px|[[Greipfrutas]]
Greipfrutas – greipfrutinio citrimedžio citrinvaisis, kuriuos mezga kai kurie citrinmedžiai (Citrus):
! Citrinmedis (liet.) ! Citrinmedis (lot.) ! Vaisius liet. ! Vaisius angl. ! Vaisius vok.
Vaisiai užauga iki 9-13 cm skersmens. Jie žymiai didesni nei apelsinas ar citrina, tačiau daug mažesni už didįjį greipfrutą, kurių ir žievelės baltasis sluoksnis yra keliskart storesnis.
Iki XIX a. pradžios greipfrutas anglų kalboje buvo žinomas kaip shaddock arba shattuck. Dabartinis pavadinimas greipfrutas į lietuvių kalbą išverčiamas kaip vynuogiškas vaisius. Tokį pavadinimą augalas gavo dėl to, kad vaisiai auga kekėmis, kurios primena vynuogių kekes.
Vaisių žievė ir minkštimas turi naringino – flavonoidinio glikozido, kuris suteikia greipfrutams specifinį kartumą. Sėklos baltos, dažnai – daugiagemalės.
Dažniausių veislių greipfrutai būna geltoni, raudoni ar rausvi, bet prinokusių vaisių žievė paprastai būna geltona ar rausvai geltona. Greipfrutų skonis yra gana rūgštus – priklauso nuo veislės. Geltonųjų greipfrutų žievė ir minkštimas geltoni, šie vaisiai dažnai rūgštesni už raudonuosius. Raudonųjų greipfrutų žievė rausvai geltona, o minkštimas rausvas. Taip pat išvesta Ruby red veislė, kurios vaisių minkštimas yra raudonas, o žievė rausvai geltona, šie vaisiai būna mažiausiai rūgštūs, auginami Teksase ir Floridoje, ypatingai prie Indian River.
Mityba
Greipfrutai yra dažnai valgomi pusryčiams specialiais greipfruto šaukšteliais, perpjauti per pusę. Taip pat iš jų spaudžiamos sultys.
Greipfrutai yra pagrindinė vadinamosios greipfrutų dietos dalis. Tai grindžiama mažu greipfrutų glikemijos indeksu – atseit, dėl šios savybės greipfrutai padeda organizmui sparčiau deginti riebalus. Greipfrutų pektinas laikomas gerai subalansuotos dietos dalimi.
Thorvald Stoltenberg
Torvaldas Stoltenbergas (Thorvald Stoltenberg, 1931 m. liepos 8 d. - 2018 m. liepos 13 d.) – Norvegijos ir tarptautinis politinis veikėjas.
Biografija
1958–1971 m. dirbo diplomatinėje tarnyboje, nuo 1959 m. San Franciske, nuo 1961 m. Belgrade, nuo 1970 m. Lagose. 1971–1979 m. valstybės sekretorius prekybos, gynybos, užsienio reikalų ministerijose. 1979–1981 m. Norvegijos gynybos ministras.
1981–1987 m. Norvegijos profsąjungų vadovas ir kartu Oslo burmistro pavaduotojas, užsienio reikalų ministras (1987–1989 m.).
1990 m. JTO komisaras pabėgėlių klausimams, 1993 JTO Generalinio sekretoriaus specialus pasiuntinys buvusiai Jugoslavijai. Norvegijos ambasadorius Danijoje (1996 m.–1999 m.). Nuo 1996 m. Norvegijos Raudonojo kryžiaus draugijos pirmininkas.
Vedęs taip pat politikę, buvusią valstybės sekretorę Kariną Stoltenberg. Buvusio Norvegijos ministro pirmininko ir NATO generalinio sekretoriaus Jenso Stoltenbergo tėvas.
Jovan Čađenović
Jovanas Čadženovičius (Jovan Čađenović/Јован Чађеновић; g. 1995 m. sausio 13 d.) – futbolininkas, saugas iš Juodkalnijos.
Rungtyniavo ir Lietuvoje: atstovavo „Sūduvos“ ir „Panevėžio“ klubams.
FK Sūduva
2018 m. antroje pusėje atvyko į Lietuvą. Atstovavo „Sūduvos“ klubui.
Debiutavo 2018 m. rugpjūčio 4 d. rungtynėse prieš Klaipėdos „Atlantą“.
2019 m. lapkričio 15 d. pranešta, kad sutartis su šiuo futbolininku nutraukta pasibaigus jos galiojimo laikui. Sutartis buvo iki 2019 m. lapkričio 15 d.
FK Kajsar
2021 m. sezone rungtyniavo Kazachstane, atstovavo FK Kajsar.
FK Metalac
Vėliau persikėlė į Serbiją, atstovavo FK Metalac Gornji Milanovac.
FK Panevėžys
2022 m. rugsėjo 6 d. pranešta, kad rungtyniaus „Panevėžio“ klube.
Statistika
Spalvų reikšmės:
Rangleklods
Esbenas Andersenas – Danijos elektroninės muzikos atlikėjas pasivadinęs Rangleklods. Muziką pradėjo kurti gyvendamas Danijoje, o karjera prasidėjo 2010 m. persikėlus į Vokietiją, Berlyną. Vėliau savo pasirodymus atliko gimtojoje šalyje – Orhuso ir Kopenhagos miestuose. 2012 m. vasarą Esbenas gavo elektroninės muzikos magistro laipsnį Orhuso karališkojoje muzikos akademijoje.
KK198
KK198 – krašto kelias, jungiantis Jurbarką ir Skaudvilę. Kelio ilgis – 41,03 kilometro. Šiame krašto kelyje „juodųjų dėmių“ nėra. miniatiūra|220px|left|Kelias netoli Jurbarko, prie [[Dainiai|Dainių]]
Maršrutas
Kelias prasideda Jurbarke, Eržvilko gatvėje. Eina Jurbarko ir Tauragės rajonuose. Prie kelio yra šie miestai ir gyvenvietės: Jurbarkai, Žindaičiai, Vilniškiai, Eržvilkas, Varlaukis, Lybiškiai, Petkaičiai. Baigiasi Skaudvilėje, sankryžoje su Tauragės gatve. Rauktiškių kaime kelias kerta Antvardės upę, už 2 km į šiaurę – Mituvą, Vilniškių kaime kerta Vidaują, vakarų Eržvilke – Šaltuoną, Varlaukyje – Šešuvį ir Upyną, Petkaičiuose – Trišiūkštę. Lybiškiuose kelią kerta geležinkelis Tauragė – Radviliškis.
Baltoji musmirė
Baltoji musmirė  – skydabudinių šeimos mirtinai nuodingas grybas. Ši rūšis Lietuvoje sutinkama gana dažnai. Kartais ši rūšis laikoma anksčiausiai išdygstančiu žalsvosios musmirės (Amanita phalloides) porūšiu.